《喜迁莺 别内 归潜志卷四》
金朝·王特起

东楼欢宴。记遗簪绮席，题诗纨扇。月枕双欹，云窗同梦，相伴小扇深院。旧欢顿成陈迹，翻作一番新怨。素秋晚，听阳关三叠，一尊相饯。留恋。情缱绻。红泪洗妆，雨湿梨扇面。雁底关河，马头星月，西去一程程远。但愿此心如旧，天也不违人愿。再相见，把生涯分付，药炉经卷。

作者简介：金代州崞县人，字正之。音乐技艺，无所不能，尤长于辞赋。章宗泰和三年进士，为真定府录事参军，有惠政。累官司竹监使卒。